Самы “малады” ў гаспадарцы камбайн у Яўгена. Працуе ён на ім разам з сынам чацвёрты год, і ўсе мінулыя гады быў “тысячнікам”. Увогуле, Машко тут ужо цэлая дынастыя: адзін брат Яўгена таксама механізатар, другі – жывёлавод, сын Сяргей, выпускнік Пастаўскага каледжа, атрымаў спецыяльнасць тэхніка-механіка. Як тут не палюбіць было яму працу хлебароба, калі з маленства перад вачыма прыклад бацькі. Яўген жа яшчэ і на КВК працуе, і на МТЗ-82, і паспявае дагледзець усю даручаную яму тэхніку як мае быць. Шчыра віншуем руплівага працаўніка і жадаем моцнага здароўя, усіх жыццёвых даброт і, канешне, новых працоўных поспехаў. А пра тое, як ідуць справы на жніве ў ААТ “Докшыцкі райаграсэрвіс”, без сумненняў, будзем пісаць яшчэ не раз: для гэтага ёсць усе падставы.